দ্য সাউন্ড অব ম্যাজিক
দ্য সাউন্ড অব ম্যাজিক (কোরীয়: 안나라수마나라; আরআর: Annarasumanara) হচ্ছে একটি দক্ষিণ কোরীয় স্ট্রিমিং টেলিভিশন ধারাবাহিক, যা হা ইল-কুয়ানের নাভার ওয়েবটুন আনারাসুমানারার উপর ভিত্তি করে নির্মিত। কিম মিন জন পরিচালিত এবং কিম সং-ইউন রচিত এই ধারাবাহিকে জি চাং-উক, চোই সং-এন এবং হুয়াং ইন-ইয়ুপের মতো অভিনয়শিল্পী অভিনয় করেছেন। সঙ্গীত বিষয়ক নাট্য ধরনের এই ধারাবাহিকটি ইউন আহ-ই (যিনি খুব দ্রুত বড় হতে চাওয়া এক মেয়ে) এবং লি ইউলের (যিনি এক রহস্যময় যাদুকর, একজন প্রাপ্তবয়স্ক কিন্তু একটি শিশু হিসেবে থাকতে চান) গল্প কে কেন্দ্র করে নির্মিত। এই ধারাবাহিকটি ২০২২ সালের ৬ই মে তারিখে একচেটিয়াভাবে নেটফ্লিক্সে মুক্তি পেয়েছে।